ທ່ານແຄຣີ ຕຳນິຕິຕຽນ ຈີນ ທີ່ເຮັດໃຫ້ທະເລຈີນໃຕ້ ກາຍເປັນ ເຂດ “ການ​ແຂ່ງຂັນ​ທາງທະຫານ” 
ທ່ານ John Kerry ໄດ້ຕຳນິຕິຕຽນຈີນ ຫຼັງຈາກ ມີລາຍງານຂ່າວວ່າ ປັກກິ່ງໄດ້ສົ່ງລະບົບລູກສອນໄຟ ທີ່ຍິງຈາກ ພື້ນດິນສູ່ອາກາດ ໄປປະຈຳການ ຢູ່ເກາະທີ່ມີບັນຫາຂັດແຍ້ງກັນ.
ລັດຖະມົນຕີຕ່າງປະເທດ ສະຫະລັດ ທ່ານ John Kerryໄດ້ ຕຳນິຕິຕຽນ ຈີນ ແລະ ໄດ້ກ່າວວ່າ ບໍ່ຄວນເຮັດໃຫ້ທະເລຈີນ ໃຕ້ ກາຍເປັນເຂດ  ຫຼັງຈາກ ມີລາຍງານຂ່າວວ່າ ປັກກິ່ງ ໄດ້ສົ່ງລະບົບລູກສອນໄຟ ທີ່ຍິງ ຈາກພື້ນດິນສູ່ອາກາດ ໄປປະຈຳການຢູ່ທີ່ເກາະແຫ່ງໜຶ່ງ ທີ່ ມີບັນຫາຂັດແຍ້ງກັນ ຊຶ່ງຕົນໄດ້ຄວບຄຸມຢູ່ໃນເສັ້ນທາງການ ເດີນເຮືອ ທີ່ເປັນຍຸດທະສາດນັ້ນ ທ່ານ ແຄຣີ ໄດ້ເວົ້າໃນວັນພຸດວານນີ້ວ່າ ທ່ານໄດ້ໃຫ້ຂໍ້ສັງເກດ ໂດຍສະເພາະ ຄື ການໃຫ້ຄຳໝັ້ນສັນຍາ ຂອງປະທານປະເທດຈີນ ທ່ານ ສີ ຈິ້ນຜິງ ທີ່ກ່າວວ່າ ບໍ່ໃຫ້ມີການ ແຂ່ງຂັນທາງທະຫານ ຢູ່ໃນທະເລຈີນໃຕ້ ໃນເວລາທີ່ທ່ານ ໄດ້ເດີນທາງມາຢ້ຽມຢາມ ນະ ຄອນຫຼວງວໍຊິງຕັນ ເມື່ອປີກາຍນີ້ ແລະ ໄດ້ພົບປະກັບປະທານາທິບໍດີ ບາຣັກ ໂອບາມາ ທ່ານ ແຄຣີ ເວົ້າອີກວ່າ ບັນດາເຈົ້າໜ້າທີ່ ສະຫະລັດ ຢູ່ທີ່ທຳນຽບຫ້າແຈ ບອກກັບວີໂອເອ ວ່າ ການສົ່ງລູກສອນໄຟ ຂອງຈີນ ໄປປະຈຳການນັ້ນ ແມ່ນເປັນ  ຂອງບັນຫາ ຂັດແຍ້ງກ່ຽວກັບເຂດນ້ຳແດນດິນ ທີ່ກ່ຽວພັນກັບຫຼາຍປະເທດ ທີ່ມີເຂດແດນຕິດກັບທະເລ ຈີນໃຕ້ ແຫລ່ງຂ່າວວີໂອເອ ກ່າວຕື່ມວ່າ ສະຫະລັດ ແມ່ນກຳລັງຈັບຕາເບິ່ງສະຖານະການ ຢ່າງໃກ້ຊິດ ເຈົ້າໜ້າທີ່ສະຫະລັດອີກທ່ານໜຶ່ງ ບອກກັບວີໂອເອ ວ່າ ພວກລູກສອນໄຟຂອງຈີນ ແມ່ນເປັນ ພາກສ່ວນໜຶ່ງຂອງລະບົບປ້ອງກັນທາງອາກາດ HQ-9 ຊຶ່ງມີລັດສະໝີ ໃນການປະຕິບັດການ ເຖິງ 200 ກິໂລແມັດ ລູກສອນໄຟຂອງຈີນໄດ້ສົ່ງໄປເຖິງເກາະ Woody ຊຶ່ງເປັນເກາະນ້ອຍ ເກາະໜຶ່ງ ຢູ່ໃນບໍລິເວນ ທີ່ຈີນໄດ້ທຳການຂະຫຍາຍມັນໃຫ້ໃຫຍ່ຂຶ້ນກວ່າເກົ່າ ໂດຍຜ່ານການຖົມດິນ ແລະວຽກງານ ການກໍ່ສ້າງ ທີ່ໄດ້ລາຍງານໄປ ເປັນຄັ້ງທຳອິດ ໂດຍນັກຂ່າວຂອງຕາໜ່າງຂ່າວ Fox News ທີ່ອີງຕາມພາບຕ່າງໆ ຈາກດາວທຽມ ທີ່ສະໜອງໃຫ້ໂດຍ ບໍລິສັດພົນລະເຮືອນ ພາບເຫຼົ່ານັ້ນ ສາມາດສະແດງໃຫ້ເຫັນ ໃນອັນທີ່ປາກົດວ່າ ລະບົບຍິງລູກສອນໄຟ ສອງອັນ ທີ່ບັນຈຸລູກ ສອນໄຟ 8 ລູກ ແລະ ລະບົບເຣດ້າໜຶ່ງເຄື່ອງ ເຈົ້າໜ້າທີ່ຄົນນັ້ນ ບອກຜູ້ສື່ຂ່າວປະຈຳທຳນຽບຫ້າແຈ ວ່າ